හිටපු ජනාධිපති මහින්ද රාජපක්ෂට නිදහස් පක්ෂය මැයි දින රැළියට සහභාගි වන ලෙස ආරාධනා කළ බව නිදහස් සන්ධාන මහලේකම් අමාත්‍ය මහින්ද අමරවීර පවසනවා.කෙසේ වෙතත් හිටපු ජනාධිපති මහින්ද රාජපක්ෂ සඳහන් කළේ ඒකාබද්ධ විපක්ෂයේ මැයි රැළියට සහභාගි වන ලෙස තමන්ට මුළින් ලැබුණු ආරාධනාව පිළිගෙන ඊට එක්වන බවයි.නිදහස් සන්ධාන මහ ලේකම් අමාත්‍ය මහින්ද අමරවීර ඊයේ පස්වරුවේ දෙවුන්දර දේවාලයට පැමිණියේ ආශිර්වාද ලබාගැනීම සඳහායි.එම අවස්ථාව ආවරණය කිරීමට පැමිණ සිටි මාධ්‍යවේදීන් මැයි රැළිය සම්බන්ධයෙන් ඔහුගෙන් ප්‍රශ්ණ කළ අතර, ඊට පිළිතුරු ලබාදෙමින් සන්ධාන මහ ලේකම්වරයා කියා සිටියේ නිදහස් පක්ෂයේ මැයි දින රැළියට හිටපු ජනාධිපති මහින්ද රාජපක්ෂටද ආරාධනා කළ බවයි.